รัฐบาลไทย-ข่าวทำเนียบรัฐบาล-ครม.อนุมัติแผนการบูรณาการเพื่อลดความเหลื่อมล้ำและแก้ไขปัญหาความยากจน
วันอังคารที่ 18 ธันวาคม 2561
ครม.อนุมัติแผนการบูรณาการเพื่อลดความเหลื่อมล้ําและแก้ไขปัญหาความยากจน
การบูรณาการเพื่อลดความเหลื่อมล้ําและแก้ไขปัญหาความยากจน พ.ศ. .... เป็นครั้งแรกที่มีการจัดตั้งหน่วยงานกลาง เพื่อดูแลลดความเหลื่อมล้ําและแก้ไขปัญหาความยากจน
วันนี้ (18 ธ.ค 61) เวลา 15.00 น. ณ ศูนย์แถลงข่าวทําเนียบรัฐบาล ตึกนารีสโมสร ทําเนียบรัฐบาล นายกอบศักดิ์ ภูตระกูล รัฐมนตรีประจําสํานักนายกรัฐมนตรี แถลงแก่สื่อมวลชนเกี่ยวกับคณะรัฐมนตรีรับทราบแผนการบูรณาการเพื่อลดความเหลื่อมล้ําและแก้ไขปัญหาความยากจน โดยมีสาระสําคัญ ดังนี้
รัฐมนตรีประจําสํานักนายกรัฐมนตรี แจ้งว่า ที่ประชุมคณะรัฐมนตรีวันนี้ มีมติเห็นชอบในหลักการร่างระเบียบสํานักนายกรัฐมนตรีว่าด้วยการบูรณาการเพื่อลดความเหลื่อมล้ําและแก้ไขปัญหาความยากจน พ.ศ. ....ซึ่ง เป็นครั้งแรกที่มีการจัดตั้งหน่วยงานกลาง เพื่อดูแลลดความเหลื่อมล้ําและแก้ไขปัญหาความยากจน
ทั้งนี้ ร่างระเบียบสํานักนายกรัฐมนตรีว่าด้วยการบูรณาการเพื่อลดความเหลื่อมล้ําและแก้ไขปัญหาความยากจน พ.ศ. .... ประกอบด้วย
1) กําหนดให้มีคณะกรรมการนโยบายการลดความเหลื่อมล้ําและแก้ไขปัญหาความยากจน (กนล.) ประกอบด้วย นายกรัฐมนตรี เป็นประธานกรรมการ รองนายกรัฐมนตรีที่นายกรัฐมนตรีมอบหมาย เป็นรองประธานกรรมการ กรรมการโดยตําแหน่ง จํานวน 15 คน และกรรมการผู้ทรงคุณวุฒิซึ่งนายกรัฐมนตรีแต่งตั้งจํานวนไม่เกิน 3 คน โดยมีเลขาธิการคณะกรรมการพัฒนาการเศรษฐกิจและสังคมแห่งชาติ เป็นกรรมการและเลขานุการ และให้ กนล. มีหน้าที่และอํานาจกําหนดกรอบนโยบายและยุทธศาสตร์ วางแนวทาง หลักเกณฑ์ วิธีการดําเนินงานการบูรณาการเพื่อลดความเหลื่อมล้ําและแก้ไขปัญหาความยากจนในทุกมิติ ทุกระดับ ส่งเสริมและสนับสนุนการดําเนินงานของหน่วยงาน เสนอแนะต่อคณะรัฐมนตรี กํากับติดตามประเมินผลการดําเนินงาน ออกประกาศ และคําสั่งเพื่อปฏิบัติการให้เป็นไปตามระเบียบนี้
2) กําหนดให้มีคณะกรรมการบริหารการลดความเหลื่อมล้ําและแก้ไขปัญหาความยากจน (กบล.) ประกอบด้วย รัฐมนตรีประจําสํานักนายกรัฐมนตรี ที่นายกรัฐมนตรีมอบหมายเป็นประธานกรรมการ เลขาธิการคณะกรรมการพัฒนาการเศรษฐกิจและสังคมแห่งชาติเป็นรองประธานกรรมการ กรรมการโดยตําแหน่ง จํานวน 4 คน และผู้ทรงคุณวุฒิซึ่งนายกรัฐมนตรีแต่งตั้งจํานวนไม่เกิน 3 คน เป็นกรรมการ ทั้งนี้ กบล. มีหน้าที่และอํานาจกําหนดกรอบตัวชี้วัดด้านความเหลื่อมล้ําทางสังคมของประเทศ เสนอแนวทาง หลักเกณฑ์ และแผนปฏิบัติการในการบูรณาการพิจารณากลั่นกรองแผนงานและงบประมาณ กํากับการดําเนินงานให้เป็นไปตามนโยบายและยุทธศาสตร์ ติดตาม ประเมินผลการดําเนินงาน เสนอแนะต่อ กนล. ในการกําหนด จัดทํา แก้ไขเพิ่มเติมกฎหมายและมาตรการต่าง ๆ
รัฐมนตรีประจําสํานักนายกรัฐมนตรี ยังย้ําว่า การบูรณาการเพื่อลดความเหลื่อมล้ําและแก้ไขปัญหาความยากจน เป็นส่วนหนึ่งของการขับเคลื่อนประเทศ ตามแผนยุทธศาสตร์ชาติ ในด้านการสร้างโอกาสและความเสมอภาคทางสังคม โดยมีเป้าหมายหลัก เพื่อดึงพลังของภาคส่วนต่าง ๆ ทั้งภาคเอกชน ประชาสังคม ชุมชนท้องถิ่น มาร่วมขับเคลื่อน และสนับสนุนการรวมตัวของประชาชนในการร่วมคิดร่วมท่าเพื่อส่วนรวม การกระจายอ่านาจและความรับผิดชอบ ไปสู่กลไกบริหารราชการแผ่นดินในระดับท้องถิ่น การเสริมสร้างความเข้มแข็งของชุมชนในการจัดการตนเอง และการเตรียมความพร้อมของประชากรไทยทั้งมิติสุขภาพ เศรษฐกิจ สังคม และสภาพแวดล้อม ให้เป็นประชากรที่มีคุณภาพ พึ่งตนเอง และทําประโยชน์แก่ครอบครัว ชุมชน และสังคมให้มากที่สุด โดยรัฐให้หลักประกัน การเข้าถึงบริการและสวัสดิการที่มีคุณภาพอย่างเป็นธรรมและทั่วถึง
.......................................................................................
กลุ่มประชาสัมพันธ์และเผยแพร่ สํานักโฆษก